Държавен вестник, бр. 119, 2002 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  119
Средносписъчният брой на персонала за
месеца се изчислява, като сборът от списъчния
брой на персонала за всеки календарен ден от
месеца (включително празничните и почивни-
те дни) се раздели на броя на календарните дни
през отчетния месец.
Списъчният брой на персонала за почивните
и празничните дни се взема за равен на списъч-
ния брой на персонала от предходния работен ден.
42. “Трансфер” за целите на прилагане на
чл. 16а е всяко предаване на вещи, осигуряване
ползването на нематериални блага, фактичес-
ко извършване на услуги или предоставяне на
парични средства от място на стопанска дей-
ност на територията на страната към друга част
на предприятието, разположена извън терито-
рията на страната.
43. “Компенсиран разход за лихви” във връз-
ка с прилагането на чл. 26 е положителната
разлика между разходите за лихви и приходите
от лихви.
44. “Загуба” по смисъла на глава четвърта е
отрицателната величина, получена вследствие
на коригирането на годишния финансов резул-
тат (счетоводната печалба/загуба) със сумите
по чл. 23, ал. 2 и 3.”
12. Досегашната т. 41 става т. 45.
13. Създават се т. 46—50:
“46. “Нетна търговска площ” е тази, опре-
делена в т. 18 от допълнителните разпоредби
на Закона за облагане доходите на физичес-
ките лица.
47. “Финансови предприятия” са банковите
и небанкови финансови институции по Закона
за банките, инвестиционни и управляващи дру-
жества, инвестиционни посредници по Закона
за публичното предлагане на ценни книжа, зас-
трахователни дружества, взаимозастраховател-
ни кооперации и чуждестранни лица за застра-
хователна и презастрахователна дейност, из-
вършена чрез място на стопанска дейност по
Закона за застраховането, и дружества, осъ-
ществяващи дейност по допълнително соци-
ално осигуряване.
48. “Оператор” по смисъла на чл. 36а е лице,
получило разрешение от министъра на финанси-
те, което се занимава с дейностите по отпечатва-
нето, организирането, контрола и разплащането
във връзка с ваучерите за храна по ред, определен
с наредба на министъра на финансите.
49. “Ваучерите за храна” са вид книжа за
замяна, предоставена чрез работодателя на
работниците и служителите, включително и на
тези по договори за управление, които се из-
ползват като разплащателно средство в ресто-
ранти, заведения за бързо обслужване и обекти
за търговия с храни, съгласно сключен договор
за обслужване с оператор.
50. По смисъла на т. 49 “ресторанти” и “заве-
дения за бързо обслужване” са определените в
§ 1, т. 36 и 37 от допълнителните разпоредби на
Закона за облагане доходите на физическите
лица, а “обекти за търговия с храни” са тези по
чл. 19 от Закона за храните.”
§ 56. Приложението към чл. 60, ал. 3 се
отменя.
Преходни и заключителни разпоредби
§ 57. Разпоредбата на чл. 26, ал. 1 не се прила-
га спрямо лихвите по договори за банкови заеми,
сключени през периода от 1 януари до 31 декем-
ври 2002 г., по които изпълнението е започнало.
§ 58. Дължимите и невнесени за минали годи-
ни данък върху печалбата, данък за общините,
алтернативни данъци и данъци при източника се
внасят в приход на републиканския бюджет.
§ 59. Надвнесените данък върху печалбата и
данък за общините по годишна данъчна декла-
рация за минали години, включително за 2002 г.,
могат да се приспадат от данъчно задължените
лица от следващи авансови и годишни вноски
за корпоративния данък.
§ 60. Лицата, преотстъпващи 50 на сто от
данъка върху печалбата по реда на отменения
чл. 20 от Закона за чуждестранните инвестиции,
преотстъпват 30 на сто от корпоративния данък.
§ 61. Загубите от обезценка (разходите от
преоценка) на активи, които водят до намаля-
ване на финансовия резултат и непризнати по
реда на чл. 23, ал. 2 през 2002 г., се третират
като непризнати разходи по реда на чл. 23, ал. 2,
т. 21 от този закон.
§ 62. При формиране размера на облагаема-
та печалба за 2002 г. разходите за провизии,
които водят до намаляване на финансовия ре-
зултат по смисъла на чл. 23, ал. 2, са тези, опре-
делени по реда на счетоводното законодателс-
тво, а за банките и клоновете на чуждестранни
банки в страната—тези по реда на чл. 27 от
Закона за банките.
§ 63. Банките и клоновете на чуждестранни
банки в страната могат в срок до две години от
влизането на този закон в сила да внасят на рав-
ни месечни вноски, в сроковете по чл. 56, въз-
никналите данъчни задължения от разликите по
приключителния и встъпителния баланс, които
са резултат от прилагането на международните
счетоводни стандарти от 1 януари 2003 г.
§ 64. За целите на този закон, при изготвяне-
то за първи път на данъчен амортизационен
план, амортизируемите активи се завеждат по
тяхната амортизируема стойност и призната до
момента данъчна амортизация за тях. За да-
нъчно задължените лица, които изготвят фи-
нансовия си отчет на база международните сче-
товодни стандарти, амортизационната сума
(амортизируемата стойност) е равна на тази,
определена съгласно националните счетовод-
ни стандарти към 31 декември на годината,
преди преминаване към международните сче-
товодни стандарти.
§ 65. Наредбата по чл. 36а, ал. 6 се издава в 6-
месечен срок от влизането на този закон в сила.
§ 66. Законът влиза в сила от 1 януари 2003 г.,
с изключение на чл. 36а, ал. 1—5, които влизат
в сила от 1 януари 2004 г., и § 62, който влиза в
сила от деня на обнародването на закона в “Дър-
жавен вестник”.
Законът е приет от ХХХIХ Народно събра-
ние на 14 декември 2002 г. и е подпечатан с
официалния печат на Народното събрание.
За председател на Народното събрание:
Камелия Касабова
72667